Rihards Kruspe

Rihards Sven Kruspe, zināms arī kā Rihards S. Kruspe, Rihards Kruspe-Bernštains (; dzimis 1967. gada 24. jūnijā) — vācu muzikants, vairāk pazīstams kā vācu industriālā metāla grupas "Rammstein" dibinātājs un ģitārists.

Curriculum Vitae 
 Īstais uzvārds: Kruspe (1999. gadā pēc precībām ar amerikāņu aktrisi Karonu Bernšteinu, kādu laiku viņam bija dubultais uzvārds Kruspe-Bernšteins, pēc laulības šķiršanas viņš no otra uzvārda atteicās).
 Bērni: meita Kira Li Lindemane — dzimusi 1991. gada 28. februārī.
 Izglītība: kvalificēts kulinārs, augstāka muzikālā izglitība.
 Darba vietas: strādājis stikla taras pieņemšanas punktā.
 Muzikālā pieredze: Orgasm Death Gimmick, First Arsch, Das Elegante Chaos, Das Auge Gottes, Die Firma

Biogrāfija 
Rihards nāk no daudzbērnu ģimenes, viņam ir vecāki brālis un māsa. Bērnība pavadīta mazā pilsētiņā Vitenbergē un kaimiņpilsētā Šverīnē, Vācijas ziemeļos.

Jaunībā uz viņu lielu iespaidu atstāja tādas grupas kā AC/DC un KISS.

12 vai 13 gados vecāki mazo Rihardu aizsūtīja uz sportu, kas tajā laikā bija ļoti raksturīgi VDR ģimenēm, un apmēram septiņus gadus Rihards profesionāli nodarbojās ar brīvo cīņu, ar ko saistīti daudzie stāsti par viņa cīkstoņa pagātni. Pēc Riharda teiktā, tieši tādēļ viņš izvēlējās cīkstoņa lomu Mein Teil videoklipā. Bet sporta aktivitātes netraucēja viņam nodarboties ar savu galveno kaislību — mūziku. 16 gadu vecumā Rihards ekskursijas laikā Čehoslovākijā nopirka ģitāru, kuru plānojā majās pārdot, jo VDR ģitāras bija ļoti dārgas. Telšu pilsētiņā sēžot pie ugunskura, kāda meitene paprasīja Rihardam, lai viņš uzspēlē ģitāru. Kaut arī viņš nav mācējis spēlēt, pēc uzstājīgiem meitenes lūgumiem, viņš sāka strikšķināt stīgas. Jo skaļāk viņš to strikšķināja, jo meitenei vairāk patika, un tad Rihards saprata, ka meitenes mīl puišus, kuri māk ģitārspēli. Vēlāk viņš iestājās mūzikas skolā. 20 gadu vecumā Rihards ieguva profesionālu mūzikālo izglītību.

Viņa sapnis bija izveidot savu grupu, un 1988. gadā viņš brauc meklēt laimi uz Berlīni. Kaut arī tur viņam nebija neviena paziņas, viņš noīrēja mazu istabiņu, kur varēja brīvi spēlēt līdzi paņemto ģitāru un bungas.

Riharda pārcelšanos uz Berlīni ietekmēja arī ģimenes attiecības. Viņš kopš bērnības dzīvoja bez tēva, ar māti un audžutēvu, un attiecības viņiem nebija pārāk labas, ko viņš ir arī apstiprinājis vairakās intervijās. Zināms, ka savu māti pirmo reizi uz "Rammstein" koncertu viņš aizveda tikai 2001. gadā. Konflikts ar audžutēvu aizsākās, kad viņš Riharda istabā no sienas noplēsa un sarāva mazos gabalos KISS plakātu — grupa, kuru 12 gadīgais Rihards vienkārši dievināja. Nākamais ģitārists noraudāja visu nakti, bet no rīta plakāts salīmēts karājās jau ierastajā vietā.

Praktiski visās grupās, kur Rihards tad spēlēja, viņu pazina pēc pseidonīma Šolle ( tulkojās kā "blāķis" vai "puns" — kuru nozīmi domāja Rihards, joprojām ir noslēpums). Šolle galīgi nelīdzinājās mūsdienu Rihardam: tā laika viņa mīļākās frizūras bija gari izbalināti dredi.
Rihardam jau tad bija sarežģījumi ar VDR drošības dienestu, jo viņš neregulāri apmeklēja darbu. Tā bija VDR muzikantu lielāka problēma, jo piedalīšanos mūzikālā kolektīvā valsts kategoriski atteicās uzskatīt par darbu. Viņa papildienākumi tajos laikos bija no dažādu paštaisītu rotājumu tirdzniecības.

Rihards aizmuka no VDR uz Austriju caur "zaļo" Ungārijas robežu. Ceļojums beidzās Rietumberlīnē. Protams, risinājums nebija labākais — pret bēgļiem no austrumiem VFR attieksme nebija īpaši pozitīva. Neskatoties uz visu, viņš turpināja savu mūzikālo darbību. Tad arī Rihards izšķīrās ar Kiras māti (kura bija Tila bijušā sieva, viņi ar Rihardu nebija precējušies, un uzvārds Lindemane meitenei palika no mātes), un viņa dzīvē iestājās lielās depresijas posms. (Neskatoties uz to, ka Rihards oficiāli neatzina meitu, jo viņa bija dzimusi ārlaulībā, viņš rūpējās un bieži satiekas ar Kiru, kad atrodas Berlīnē. Kira ir piedalījusies jau divos "Rammstein" projektos — 1998. gadā 8 gadu vecumā viņa piedalījās dziesmā Tier slavenajā koncertā Live aus Berlin, bet viņas balsi var dzirdēt dziesmā Spieluhr).

Gadu pavadījis Rietumberlīnē, un pēc Berlīnes mūra gāšanas, Rihards atgriežas dzimtajā Šverinā, kur uzsāk darbu pie projekta "Das Auge Gottes", kas izgāzās jau pašā iesākumā. Tieši tad Rihards iepazinās ar nākamo "Rammstein" solistu, tad vēl tikai grupas "First Arsch" bundzinieku Tilu Lindemani. Rihards piedalās projektā — "Orgasm Death Gimmik".

Kādu dienu "ODG" Rihardam sāk likties pārāk garlaicīgs — visticamāk, dēļ nenoteiktā mūzikas stila. Vēl kādu laiku viņš muzicēja grupā "Die Firma", kur iepazinās ar nākamo "Rammstein" bundzinieku Kristofu. Tad arī aizsākās runa par kopīgu projektu, kurš tad vēl nesaucās "Rammstein". Tad Rihards kopā ar draugiem pirmo reizi aizlido uz Ameriku. Tieši pēc šī ceļojuma parādījās domas, ka nepieciešams saglabāt indivulitāti un to ka jāveido projekts, tieši vācu valodā.

1999. gada 3. jūnijā, "Rammstein" vasaras tūres laikā ASV pēc koncerta Ņujorkā, grupas menedžers Emanuels Fialiks iepazīstināja Rihardu ar viņa nākamo sievu, topmodeli un aktrisi Karonu Bernšteinu. Kāzas norisinajās 1999. gada 29. oktobrī Longailendas pludmalē. Tā tika novadīta pēc ebreju tradīcijām un ģitāras muzikālās kompozīcijas pavadījumā, kuru Rihards bija sacerējis tieši šai ceremonijai. Vedējtēvs bija Tils Lindemans. 2003. gadā viņu laulība tika šķirta.

2002. gadā pēc krīzes, kas gandrīz izjauca grupu, Rihards pilnībā pārvācās uz dzīvi Amerikā. Viņš dzīvo Soho, dzīvoklī, kurā ierīkota personīgā skaņu ierakstu studija.

Izdevis savu soloprojektu Emigrate.

Diskogrāfija

Rammstein sastāvā

Emigrate sastāvā 
 2007 — Emigrate
 2014 — Silent So Long
 2018 — A Million Degrees
 2021 — The Persistence of Memory

Ārējās saites 

 Rammstein oficiālā mājas lapa 
 Emigrate oficiālā mājaslapa 
 Emigrate: Motor Music mājas lapā 

1967. gadā dzimušie
Vācijas ģitāristi
Vācijas mūziķi
Rammstein dalībnieki
Brandenburgā dzimušie